Polinesië (afgelei van Grieks: πολύς polys vir "baie" en νῆσος nêsos vir "eiland", letterlik: "baie eilande") is 'n eilandgroep in die Stille Oseaan in die gebied Oseanië en lê tussen die Amerikas in die ooste, Asië in die noordweste en Australië in die suidweste. Polinesië het 'n oppervlakte van 50 miljoen km² en 'n bevolking van 10 miljoen. Polinesië lê in die Polinesiese Driehoek met die drie hoekpunte Hawaii, Paaseiland en Nieu-Seeland.